Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Dwom 104:1-35
104 O me kra, hyira Yehowa.+O Yehowa me Nyankopɔn, woyɛ kɛse paa.+Nidi ne anuonyam na wufura.+2 Wufura hann sɛ ntama,+Na woatrɛw ɔsoro mu sɛ ntamadan.+3 Wo na wusi* wo mpia wɔ nsu so,+Na wode omununkum yɛ wo teaseɛnam;+Wo na wonantew mframa ntaban so,+4 Wo na w’abɔfo nso woyɛ wɔn ahonhom,+Ne w’asomfo nso ogyaframa.+5 Wode asase atim ne nnyinaso so;+Na ɛrenhinhim da biara da,+6 Wode subun akata ho sɛ ntama.+Mmepɔw atifi na nsu no gyina.+7 W’animka nti, eguanee;+W’aprannaa mmobom nti, ɛde ahopopo guanee;8 Ɛkɔɔ faako a woasiesie ama no no.Mmepɔw momaa wɔn ho so,+Na asasetaw nso siansianee.9 Wutwaa ɔhye maa nsu no sɛ ɛnntra,+Na ammɛkata asase so bio.+10 Wosomaa nsuaniwa ma ɛkɔɔ subon mu;+Ɛsen kɔɔ mmepɔw mu.11 Ɛno na ɛma wuram mmoa nyinaa nsu nom;+Ɛno na sare so mfurum+ de kum wɔn sukɔm.12 Ɛso na wim nnomaa yɛ wɔn mmerebuw;+Ɛho nnubaa mu na wofi moma wɔn nne so.+13 Wo mpia mu na wufi gugu mmepɔw so nsu.+Wo nnwuma so aba na ɛma asase mee.+14 Woma sare momono fifi ma mmoa,+Na afifide pue ma adesamma;+Ɛma aduan fi asase mu ba,+15 Wode nsã ma ɔdesani ma ne koma ani gye,+Ne ngo a ɛma nnipa anim yɛ hyɛɛhyɛɛ,+Ne aduan a ɛwowaw ɔdesani koma.+16 Yehowa nnua amee,Lebanon nkyeneduru a wadua no,+17 Ɛhɔ na nnomaa yɛ wɔn mmerebuw.+Asukɔnkɔn nso, ɔpopaw nnua so na ne fie wɔ.+18 Mmepɔw atenten+ yɛ abotan so mmirekyi tenabea;+Nkukuban+ nso fie ne abotan mu.19 Woayɛ ɔsram sɛ ɛnkyerɛ bere;+Owia nim faako a ɛkɔtɔ.+20 Woma sum ba, na ade sa;+Emu na wuram mmoadoma nyinaa di akɔneaba.21 Agyata bobom pɛ hanam+Na wɔkɔpɛ wɔn aduan, Onyankopɔn nsam.+22 Sɛ owia pue+ a, wɔtwe wɔn hoNa wokobutubutuw wɔn ahintawee.23 Onipa fi adi kɔ n’adwuma+Ne ne dwumadi so kosi anwummere.+24 O Yehowa, wo nnwuma dɔɔso dɛn ara!+Nyansam na woayɛ ne nyinaa.+Wo nsa ano adwuma ahyɛ asase so mã.+25 Ɛpo kɛse a ɛtrɛw kakraa yi,+Mmoa a wɔkekã wɔn ho a enni ano,+Mmoa a wɔte ase, nketewa ne akɛse nyinaa ayɛ mu mã.+26 Ɛso na ahyɛn kɔ;+Lewiatan*+ de, woayɛ no sɛ onni agoru wɔ mu.+27 Wo na wɔn nyinaa hwɛ wo kwan+Sɛ ma wɔn aduan wɔ ne bere mu.+28 Nea wode ma wɔn na wɔtase.+Wubue wo nsam, na wonya nnepa di mee.+29 Sɛ wode w’anim hintaw a, wɔyɛ basaa;+Sɛ wuyi wɔn honhom a, wogyaa mu,+Na wɔsan kɔ wɔn dɔte mu.+30 Sɛ wosoma wo honhom kɔ a, wode bɔ ade,+Na woma asase ani yɛ foforo.31 Yehowa anuonyam bɛtena hɔ afebɔɔ.+Yehowa bedi ne nnwuma ho ahurusi.+32 Ɔhwɛ asase a, ɛwosow,+Na ɔka mmepɔw a, efi wusiw.+33 Mɛto dwom ama Yehowa me nkwa nna nyinaa;+Meda so te ase yi, mɛto dwom ama me Nyankopɔn.+34 Ma nea midwinnwen wɔ ne ho nyɛ anigye.+Me de, medi Yehowa mu ahurusi.+35 Wɔbɛtɔre abɔnefo ase afi asase so;+Na nnebɔneyɛfo nso, wɔbɛyera.+O me kra, hyira Yehowa. Munyi Yah ayɛ!+
twi_Latn twi_Latn twi_Latn twi_Latn